《同李汉臣赋陈道人茶匕诗》
宋代·吴则礼

诸方妙手嗟谁何，旧闻江东卜头陀。
即今世上称绝伦，只数钱塘陈道人。
宣和日试龙焙香，独以胜韵媚君王。
平生底处虀盐眼，饱识斓斑翰林碗。
腐儒惯用语烧折，两耳要听苍蝇声。
苦遭汤饼作魔事，坐睡只教渠唤醒。
岂知公子不论价，千金争买都堂胯。
心知二叟操钤鎚，种种幻出真瑰奇。
何当为吾调云腴，豆饭藜羡与扫除。
个中风味太高彻，问取老师三昧舌。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。